124. laka brigada "Kralj Tvrtko"

124. laka brigada "Kralj Tvrtko" bila je jedinica Hrvatskog vijeća odbrane u Sarajevu tokom rata u BiH. Bila je jedna od brigada HVO-a u sklopu Armije BiH. Brigada je nazvana po srednjovjekovnom bosanskom kralju Tvrtku I Kotromaniću. Sve do oktobra 1995. bila je direktno potčinjena Komandi 1. korpusa.

Historija
HVO u Sarajevu formiran je 29. maja 1992. godine. Jedinice sarajevskog HVO-a ustrojene su u brigadu 5. decembra 1992. godine. Komandant brigade bio je Ivan Vulić. Brigada je bila sastavljena uglavnom od sarajevskih Hrvata.

Brigada je imala više od 5.000 vojnika i dala je veliki doprinos odbrani Sarajeva. Učestvovala je u bitkama za Pofaliće, Otes, Hrasno brdo, Stup, Elektrotehničku školu i Dobrinju, a držala je i liniju u sklopu odbrane Sarajeva. 102 pripadnika brigade poginula su u odbrani Sarajeva.

Jedinice
1. bojna "Stjepan Tomašević" (Stup-Ilidža)
2. bojna HVO (Novi Grad)
3. bojna HVO Sarajevo
4. bojna HVO (Centar-Stari Grad).

 Hrvatska brigada Kralj Tvrtko 
mini|150px|Oznaka Hrvatske brigade Kralj Tvrtko
Krajem 1992. i početkom 1993. izbija bošnjačko-hrvatski sukob. U Sarajevu ne dolazi do sukoba između Hrvata i Bošnjaka, ali se sarajevski HVO prisilno ukida. Komanda 1. korpusa Armije RBiH u novembru 1993. godine donosi odluku o ukidanju Štaba HVO-a Sarajevo i formiranju Hrvatske brigade Kralj Tvrtko, u sastavu tog korpusa. Tokom organizacijskih promjena u korpusu, brigada je 11. januara 1995. preimenovana u 142. hrvatsku laku brigadu "Kralj Tvrtko". Ratni stožer i satnija HOS-a Sarajevo, formirani u augustu 1993, u februaru 1995. ušli su u sastav 142. brigade. Nakon okončanja ratnih djejstava brigadi je promijenjen naziv u 124. laka brigada "Kralj Tvrtko" i ušla je u sastav 12. divizije.

Dio svojih aktivnosti vršila je u zoni odgovornosti Operativne grupe 3 Vareš, odnosno 16. divizije. Tri pripadnika ove brigade i jedan pripadnik HOS-a odlikovani su Zlatnim ljiljanom, najvišim ratnim priznanjem.

 Jurić, (Bosiljko) Kornelija, rođena 23.09.1972. godine u Sarajevu, radila kao medicinska sestra. Poginula 10.10.1992. Priznanje "Zlatni ljiljan" posthumno joj je dodijeljeno 1994. godine.
 Stanić, Jozo, (Ivica)- Ćići, rođen 06.08.1972. godine u Sarajevu, mašinski tehničar. Poginuo 12.04.1993. godine u Sarajevu. Ratno priznanje "Zlatni ljiljan" posthumno mu je dodijeljeno 1994. godine.
 Zuko, (Mustafa) Aida, rođena 04.06.1970. godine u Sarajevu. Kuharski tehnolog. Ratno priznanje "Zlatni ljiljan" dobila 1996. godine kao pripadnik 124. lahke brigade "Kralj Tvrtko".

 Reference 

 Literatura 

http://institut-genocid.unsa.ba/userfiles/file/Politicki%20i%20vojni%20znacaj%20odbrane%20Sarajeva.pdf 

Kategorija:Brigade Hrvatskog vijeća odbrane
Kategorija:Brigade Armije Republike Bosne i Hercegovine
Kategorija:Prvi korpus Armije Republike Bosne i Hercegovine